Seveda! Toplotna črpalka je prilagodljiv sistem, ki ga lahko kombiniramo z drugim ogrevlnim virom, npr. pečjo na plin, olje ali kotel na drva, pelete. Krmilna enota omogoča nastavitev različnih pametnih preklopov med obema viroma toplote. Če izberemo nastavitev na podlagi zunanje temperature, bo krmilna enota izvedla preklop, ko bo dosežena zunanja nastavljena temperatura. Nudi nam tudi nastavitev glede na obratovalne stroške. Krmilna enota bo zagnala tisti sistem, ki bo optimalen iz vidika strošov. Nastavitev omogoča tudi način preklopa na podlagi izpusta CO2 s ciljem zmanjšati izpust v okolje. Krmilna enota pa lahko zazna tudi zunanji vnos, npr. signal elektro družbe o omejitvi porabe elektrike. Ponavadi je kombiniran sistem odlična rešitev za starejše in neizolirane ali slabo izolirane hiše. Namesto, da bi vgradili toplotno črpalko visoke moči, kot primarni vir ogrevanja, kombiniramo obstoječi in novi energetsko učinkovit sistem. Pogosteje se tekom obnove starejše hiše tudi dobro izolira, toplotna črpalka pa zamenja obstoječi sistem.